Hilbersdorf (ved Freiberg)

Hilbersdorf er en skogslandsby (Waldhufendorf) og tidligere landkommune (Gemeinde) i den nordlige randen av Osterzgebirge i Landkreis Mittelsachsen i Direktionsbezirk Chemnitz i Fristaten Sachsen. Hilbersdorf befinner seg øst for Freiberger Mulde, 3 km øst for Freiberg og 33 km vest for Dresden. Kommunen grenset i øst til Bobritzsch, i sør til Weißenborn. Til Hilbersdorf hører stedet Muldenhütten. Hilbersdorf er en del av forvaltningsfellesskapet Freiberg og har 1 427 innbyggere (31. desember 2009). 

Hilbersdorf var en kommune i Kreis Freiberg fra 1952 til 1990. Fra 1990 frem til 1. august 1994 var den innlemmet i Landkreis Freiberg, og fra 1. august 1994 i den utvidede Landkreis Freiberg. Den 1. august 2008 ble kommunen en del av Landkreis Mittelsachsen. 1. januar 2012 fusjonerte kommunen med Bobritzsch og dannet den nye kommunen Bobritzsch-Hilbersdorf.

Kategori:Kreis Freiberg
Kategori:Landkreis Freiberg
Kategori:Landkreis Mittelsachsen
Kategori:Kommuner opphørt i 2012